Source: http://7sport.ro/urari-fileul-inalt/
Timestamp: 2018-03-18 07:42:27+00:00

Document:
Urări de la fileul înalt – 7sport.ro
Echipa de volei feminin CSM București a intrat în vacanță din postura de lider, în campionatului național. „Tigroaicele” antrenate de Ferhat Akbaș au planuri mari pentru debutul anului 2018 și știu că susținerea fanilor va conta enorm.
Așa că, înainte de Crăciun, voleibalistele de la CSM București au dorit să le mulțumească într-un mod inedit suporterilor pentru ajutorul oferit în 2017, să le transmită gândurile lor bune pentru sărbători și să-i asigure că, împreună, vor fi din ce în ce mai puternici.
Dorind ca inițiativa lor să fie în perfectă concordanță cu această perioadă, „tigroaicele” s-au echipat corespunzător, în adevărați mesageri ai lui Moș Crăciun. Fetele au împodobit bradul și au așteptat, cuminți, cadourile.
Chiar și voleibalistele străine și antrenorul turc al echipei au învățat cuvinte și expresii în limba română.
Iryna Trushkina: „Sărbători fericite alături de familie și prieteni!”.
Naoko Hashimoto: „Sărbători fericite! Crăciun fericit!”.
Nicole Koolhaas: „Sărbători pline de veselie!”.
Nikola Radosova: „Vă urez să aveți zile de poveste și sărbători frumoase! Susțineți CSM București!”.
Noemi Signorile: „Atacă noul an cu îndrăzneală! Sărbători fericite!”.
Olivera Medic: „Sunt CSM București și vă doresc un an nou mai sportiv!”.
Sofija Medic: „Pentru noul an vă doresc să vă depășiți limitele! Sărbători fericite!”.
Suzana Cebic: „În dar de la CSM București îti transmit un Crăciun magic!”.
Tatsiana Markevich: „Sărbători minunate, dragi susținători ai CSM București!”.
Ferhat Akbaș, antrenor CSM București: „Sărbători fericite! La mulți ani!”.
Iuna Zadorojnai: „De sărbători vă urez tuturor numai de bine! Un an nou minunat!”.
Alexia Căruțasu: „Fă din noul an un teren de sport și veselie! La mulți ani și sărbători fericite!”.
Andreea Ispas: „Crăciunul este despre familie, Crăciunul este despre acasă! Sărbători frumoase tuturor!”.
Francesca Alupei: „Să vă bucurați de aceste sărbători și să aveți un an nou peste așteptări!”.
Ioana Baciu: „Un an nou reușit, cu tot ce este mai bun! Sărbători frumoase alături de cei dragi vouă!”. (Sursa: Sports Net)
csm bucuresti, csm bucuresti volei, volei, volei bucuresti, volei csm bucuresti, volei feminin
« Cu „tigrii” la colindat!
Mesajele campioanelor de la CSM București »

References: CSM 
 CSM 
 CSM 
 CSM 
 CSM 
 CSM 
 CSM 

csm 
 csm 
 csm 
 CSM